Свердлов лапӧв

Свердлов лапӧв () – Роч Федерация видзантор. Куйлӧ Урал сайын, пырӧ Урал федерал кытшӧ. Ордчӧн Свердлов лапӧвкӧт куйлӧны: ойланьын – Коми Республика, ойвыв-асыввылын – Йӧгра кытш, асыввывлын – Тюмень лапӧв, лунвылын – Курган лапӧв, Челяба лапӧв да Башкыр Республика, рытвылын – Перем ладор. 

Мувывторыслӧн ыжда – 194,8 сюрс км². Оліссез – 4 394 866 морт (2010). 

Свердлов лапӧвлӧн веськӧтлан шӧрин – Катькар. 

Медыджыт юралісьыс Свердлов лапӧлын – губернаторыс. Ӧні губернаторын пукалӧ Мишарин Ӧльӧксан Сергеевич.

Свердлов лапӧв вӧлі аркмӧтӧм 1934 годӧ Урал лапӧв разикӧ. Ӧння визиррезын олӧ 1938 восянь, кӧр сысянь торйӧтчис Перем лапӧв. 

 Ним 
Свердлов лапӧв шусьӧ сідз, мыля сылӧн шӧрин Катькарыс, лапӧв аркмӧтікӧ (1934 годӧ), шусис Свердловскӧй. Катькарсӧ нимтӧмась Свердловскӧйнас Урал вылын революция керись Свердлов Яков Михайлович сьӧрті. 1991 годӧ Катькарыслӧ сетӧмась важ роч ним (Екатеринбург), а ачыс лапӧвыс кольччис Свердлов нимаӧн.

Категория:Роч Федерация